Epy Kusnandar

Epy Kusnandar (lahèr tangghâl 1 Mèi - 3 Ḍèsèmber 2025) èngghi panèka palakon sareng tokang nyanyè kabhângsa'an Inḍonèsia.

 Kaoḍi'ân awwâlna 
Epy ampon segghut noro' kegiadhân tèater sajjhek ghi' asakola SMP. Maskè ampon lulus SMA è taon 1983, Epy ghi' bhru alanjutaghi pamolangna è Institut Kesenian Jakarta è taon 1989.

 Karèr 
Èpy amolaè akarèr è ḍunia seni lakon kalabân amaèn ḍâlem sèrial tèlèvisi 1 Kaka' 7 Panakan è taon 1996.

 Kaoḍi'ânna dhibi'èn 
Epy toman akabin tor ngaghungè ḍuwâ' ana' sè èparèngè asma Qodrat Pratama Putra sè lahèr è taon 1988 sareng Damar Rizal Marzuki sè lahèr è taon 1992. Damar dhâddhi ḍosèn è Institut Kesenian Jakarta sè jhughân akarèr è seni lakon kalaban dhâddhi Suparman ḍâlem sèrial tèlèvisi Suparman Reborn è taon 2022. Ḍâlem sèttong wawancara è taon 2009, Epy ngako ta' è urus sareng mantan rajina.

È tangghâl 27 Julè 2008, Epy akabin polè kalabân Karina Ranau, se jhughân alako dhâddhi palakon. Kabinan kasebbhut ècatet è Kantor Urusân Aghâma Palembang. Kaḍuwâna ngaghunghè sèttong ana' sè asmana Quentin Stanislavski Kusnandar sè lahèr è taon 2009. È taon 2013, èkabhâraghi manabi Epy nellak Karina kalabân pessen sè singkat. Namong, sammponna panèka sobung kabhâr polè tentang prosès pèsana kasebbhut tor rumah tangga kaḍuwâna abâsna sobung napa.

È tangghâl 18 Oktober 2025, lèbât akun Instagramna, bârung kaghungna Epy Kusnandar sareng rajina, Karina Ranau ngalamè tindakan premanisme padahal bârung panèka ghi' bhuru mukka' sajjhek tangghâl 2 Oktober 2025. Namong, è tangghâl 20 Oktober, Kapolsek sareng RT èka'ḍissa negghâsaghi manabi kadhâddhiyân kasebbhut coma salah sangka.

 Adhingghâl dhunynya 
Epy adhingghâl dhunynya è arè Râbbhu, tangghâl 3 Ḍèsèmber 2025 jhâm 14.24 WIB è Roma Sakè' Pusat Otak Nasional, Cawang, Jakarta Tèmor karana bâḍâ pembuluh ḍârâ sè tasompet è otâk (brain stem stroke) è omor 61 taon. Mayyiddhâ Epy èmakamaghi è compo'na è Jhâlân Bâddhi, Ciganjur, Jakarta Lao' tor èpenḍem è arè Kâmmis, tangghâl 4 Ḍèsèmber 2025 jhâm 08.00 WIB è Taman Pemakaman Umum Jherruk Purut, Cilandak Tèmor, Jakarta Lao'.

 Sombher